
Splitising grandi den Armand 


AVP; Varios partido nobo peeta 
lantando for di AVP florin haya 
=“ di Gobierno || 
da a caba? 


Segun Hessel cu 
gas ta mas caro 
cu fuel oil 


E berdad di dos scol na Haiti: Na 2010 Mike a 
presenta durante radiotion 


PA CADA 1 FLORIN CU PUEBLO 
DUNA, GOBIERNO A PONE 2 


Pueblo a duna 500 mil, Gobierno a pone 800 mil 


Participa den e 
Encuesta Nacional di Salud: 


STEPS 2023 
Val e paso pa bo salud! 

Turista a bolter cu su quadracer y a bay 


Arashi: Diasabra den 
careda di 12'or y mey 
di merdia a sosode un 
accidente cu un quadracer 
ribaecamindadi Arashi pa 
bay California Lighthouse. 
Un homber turista riba un 
quadracer pa un of otro 
motibo a perde control y 
a bolter cu su quadracer 
y a bay cay den e mondi 
canto di caminda, net den 
e bocht skerpi . E homber 
a bay cay den matanan di 
hubada y cadushi. 


E turista a keda herida 
y tabata tin mester 
di asistencia medico. 
Mesora a pidi pa presencia 
di polis y ambulance. 


cay den mondi 


Na yegada e 
paramediconan di 
ambulance mesora a 
bay atende cu e turista 
herida. Na momento cu 
mester a hisa e victima y 
pone riba e brandcart, e 
polisnan na e sitio a asisti 
e paramediconan, door 
di yudanan lante for di 
riba abou pa pone riba e 
brandcart. 


Despues cu e 
paramediconan a stabilisa 
e homber, a transport'e pa 
hospital. Polis di trafico 
tambe a presenta na e sitio 
pa haci mas investigacion. 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 
E TA POSIBEL: 


ESAKI TA NOS CUENTA: 


SUNMAX PRINTERS 
Banco: RBC 


STA. CRUZ 110 


NUMBER DI CUENTA: 7700000100152447 


DI ANTEMANO, 
MASHA DANKI. 


Soto DI PuEBLO 

E berdad di dos scol na Haiti: Na 2010 Mike a presenta 
durante radiotion 


PA CADA 1 FLORIN CU PUEBLO DUNA, 
GOBIERNO A PONE 2 


Pueblo a duna 500 mil, Gobierno a pone 800 mil 


E berdad mester wordo recorda y 
wordo bisa. SOLO DI PUEBLO a 
tuma nota con un di e voceronan 
haragan di Mike Eman kier a 
troce e berdad riba e dos scol 
na Haiti cu gobierno di Aruba a 
traha. 


Segun e vocero Andrade a bisa, 
Gobierno no a pone ningun cent! 
MENTIRA! 


Dia 25 di Januari 2010, e 
grabacion di Tele Aruba tey, ora 
cu Mike Eman a yega Aruba 
Entertainment Center cu 100 
coordinador su tras. Ora el'a 
bay den entrevista, el anuncia 
cu Gobierno di Aruba lo pone 2 
florin, pa cada 1 florin cu pueblo 
pone. 

Den e caso aki, pueblo a pone casi 
500 mil, y Gobierno a pone casi 
800 mil totalisando 1.3 miyon 
florin. 


Declaracion haci mas despues dor 
di Mike Eman, el'a bisa cu el'a pidi 
Rode Kruis pa usa e placa genera 
dor di collect pa bay pa material, 
etc, y pa laga loke Gobierno pone 
pa traha dos scol. 


Pues, un ves mas por tuma 
nota con infantil e "periodista" 
Andrade ta, pasobra tur loke e 
kier haci ta fabrica storia, defende 
Mike Eman, pensando cu si Mike 
yega bek den Gobierno, e lo bolbe 
cuminza biaha rond mundo teni 
na chan di Mike. 

Armand Hessel su 300 mil florin haya 
di Gobierno a caba? 


Segun Hessel cu gas ta mas caro cu fuel oil 

Recientemente por 
tuma nota cu Armand 
Hessel a manera haci un 
comeback. Den su ultimo 
aparicion, el'a saca su gal 
riba Gobierno di MEP, 
creando tur sorto di storia 
chupa for di su duim, of 
inventa cu su ded'i pia. 


Ta fresco den nos memoria 
con Armand Hessel algun 
tempo pasa a pidi 300 
mil di gobierno di MEP, 
pe haci investigacion riba 
corupcion. 


No ta mucho dia pasa, 
huez a dicta sentencia riba 
AVP, cu 11 aña di castigo 
di prison pa nan gang, 


netamente riba corupcion. 
Unda su voz a keda? 


Parce cu esey no a significa 
nada pa Armand Hessel, 
pasobra el'a haya ta bon 
pa cuminza un atake pisa 
contra MEP, basa riba 
mentira y mentira. 


Den henter su storia 
fabrica contra MEP, a 
resalta un cos: Armand 
Hessel no sa net nada di 
diferencia entre gas cu 
fuel oil. 


Ta ridiculo ora un ex 
meneer di scol, cu ta 
supose di tin poco 
educacion, habri su boca 


pa bisa cu e prijs di gas ta 
mescos cu esun di fuel oil. 
Que estupides! Que 
berguenza! 


E por a busca conseho 
serca expertonan pa e 
por haya sa con e prijs di 
gas cu fuel oil ta corela cu 
otro. Gas semper ta mas 
economico cu fuel oil. Te 
discucion aki e kier trece? 
Que tristesa! 


Lo ta su 300 mil cu el'a 
cobra, a caba? Lo e kier 
otro 300 mil pe sigui 
conta storia di Cha Nanzi 
9 


Gobierno di MFP no ta cobrando ningun hende placa bek di SVB 


Ta comercientenan cu a yena 
informacion robes a haya placa 
dimas y mester paga bek 


Te comerciante mes tin culpa si ella gaña SVB 


Recientemente algun persona ta alega cu Gobierno di MEP a 
duna comerciantenan placa durante pandemia y cu awor ta 
cobrando nan bek. 

Esaki ta un mentira flagrante. 


Gobierno no ta cobrando bek ningun comerciante placa cu nan 
a haya pa loonsubsidie durante pandemia. 

Ta e comerciante mes a yena informacion robes y a asina a saca 
probecho y a haya mucho mas placa cu e tin derecho riba dje. 
Si e comerciante tabata sincero, e lo no a haya placa dimas y 
awe e no mester paga bek. 

Pues, esaki ta un splicacion pa esnan mal informa y cu ta papia 
coy loco y sin base. 

CMB: Stimulando Inclusion y Empoderamento 
den Deporte pa medio di Beyond Sport Limits 
e Van Aruba 


Founda 

tion y Rond 


Caribbean Mercantile 
Bank NV. (CMB) ta 
orguyoso di su sosten 


continuo na Ronde Van 
Aruba, e evento di careda 
mas grandi di e isla, pa di 
31 aña consecutivo. “E aña 
aki, nos compromiso cu 
deporte y e Obhetivonan 
di Desaroyo Sostenibel 
(SDGs) ta bai mas leu 
cu deporte mes, ya cu 
nos ta patrocina tambe e 
fundacion nobo Beyond 
Sport Limits Foundation, 
un organisacion sin fin 
di lucro cu ta enfoca 
riba promove inclusion y 
dignidad den deporte pa 
personanan cu limitacion 
fisico”, Sr, Ilan Lopez di 
Caribbean Mercantile 
Bank NV. ta expresa. 


Beyond Sport Limits 
Foundation a ser funda 
pa Disjondrick Jacobs, un 
hoben cu Celebral Palsy 
ken, apesar di no por move 
independientemente, 
a bira un defensor 
inspiradorpainclusion den 
deporte. Determinacion 
y pasion di Disjondrick 
a yude participa na 
Ronde Van Aruba hunto 
cu un grupo di atletanan 
dedica cu a pusha su Race 
Cart durante henter e 
trayectoria. Su storia ta 
un testimonio di e poder 
di trabou den ekipo, 
resistencia y espirito 


humano. 

E palabranan fuerte di 
Disjondrick, "Ta tuma un 
persona pa cuminsa algo 
pa otro por sigui," ta sirbi 
como un recordatorio cu 
tur hende tin e capacidad 
pahaciunimpacto positivo 
den nan comunidad. CMB 
ta honra pa sostene tanto 
Beyond Sport Limits 
Foundation como Ronde 
Van Aruba, organisa pa 
Mariniers Kazerne Aruba, 
segun nan ta promove 
un movimiento fuerte 
di inclusion, dignidad y 
deportivismo pa tur. 


Hunto, CMB, Beyond 
Sport Limits Foundation 
y Ronde Van Aruba 
ta kibra bareranan y 
empodera —personanan 
cu limitacion fisico pa 
participa den deporte, 
desaroya confiansa y crea 
un sentido di comunidad. 
“Nos ta kere cu tur hende 
mester tin e oportunidad 
pa experencia e emocion 
di competencia y e 
camaraderia di trabou 
den ekipo, sin importa 
nan limitacionnan fisico” 
Sr. Sr, Ilan Lopez di 
Caribbean Mercantile 
Bank NV. ta finalisa. 


CMB ta invita henter 
Aruba pa uni cu nos pa 
celebra e logronan di 
Disjondrick y Beyond 


Sport Limits Foundation, 
mientras nos ta sigui 
sostene iniciativanan cu 
ta promove inclusion y 
inspira cambio positivo 
den mundo di deporte y 
mas aleu. 

Chauffeur deteni: Peaton alcansa pa 
Nissan Silvia cu bay haci fever 


Schotlandstraat - 
Diabierna anochi algo 
pasa di 9'or un cabayero 
Hulandes ta wordo gedal 
pa un Nissan Silvia. 


Esaki a bira un caso di 
hit&run, debi cu e Nissan 
Silvia cu varios pintura 
ariba dje a bandona e sitio 
mientras e peaton a keda 
herida atras. 


Na prome instante a 
wordo bisa cu e peaton a 
fractura ambos pia, pero 
na yegada di Ambulance 
por a mira cu e cabayero 
Hulandes cu ayudo a cana 
drenta e ambulance. 


Por a nota si cu e tawata 
herida, debi cu un di e 
su pianan tawata sangra 
bastante door di un corta 
serio. 


Nissan Silvia a bay 
direccion Hato/Tanki 
Flip. 


Na Hato e la stop un rato. 


Polisnan atento a spot e 
vehiculo y tawata sa unda 
pa busca. Na un adres di 
Tanki Leendert nan a haya 
e vehiculo y e chauffeur cu 


ta wordo deteni mesora. 


E auto tambe a wordo 
confisca y hiba pa warda 
di Shaba, unda lo haci un 
investigacion ariba dje. 


Transportwagen a 
presenta na Tanki 
Leendert y ta tuma e 
chauffeur over unda e 
la wordo hiba warda di 
Shaba y presenta dilanti 
Sub Fiscal. 


Na Schotlandstraat polis 
di trafico a presenta pa 
haci su investigacion y 
tambe Paramediconan a 
opta pa bay cu e cabayero 
Hulandes Hospitaal pa 
mas atencion medico. 


Caminda a keda cera pa 
basta rato unda a haci 
investiagcion, pa mira 
exactamente unda e 
chauffeur a draai e auto y 
dal e peaton cu no tawata 
ariba caminda. 


Algun rato prome cu 
1l'or caminda a wordo 
habri bek, despues cu un 
investigacion riguroso a 
tuma luga. 


LI" 


A 

Splitising grandi den AVP; Varios 
partido nobo lantando for di AVP 


Informacion cu SOLO 
DI PUEBLO a ricibi den 
fin di siman ta indica 
cu tin varios partido 
politico nobo cu lo bay 
lanta den e dianan 
siguiente. Informacion 
clave ta bisa cu varios cu 
lo wordo lanta, ta esnan 
cu a split for di AVP. 


Un partido cu ta den full 
swing den preparacion 
secreto ta esun di Juan 
David Yrausquin. Juan 
David den pasado ya 
a fracasa caba como 
politico. El’a forsa bisti 
sapata mas grandi cu 
su pia y djey a haye 
ta entrega retiro bao 
yoramento, ora cu el’a 
bay Hulanda y nan a lage 
un dia completo sinta 
ariba banki, sin atende. 


Otro mas cu lo ta 
hasiendo tur lo posibel 
pa keda cla cu partido 
ta Otmar Oduber. Su 


preparacion tambe 
segun tin bisa, ta 
canando. Maske cu 


ainda e ta sperando riba 
noticia di Ministerio 
Publico, cu e caso 
Flamingo a termina. 


No ta nan dos so ta 
lantando partido nobo, 
pero tambe  Gerlien 
Croes ta moviendo pa 
lanta partido nobo. 
Recientemente el’a 
celebra cu su 10 afia di 
prohibicion di drenta 
Merca a termina, unda 
e por a bolbe drenta, 
segun caya a papia. 


Rycont ta otro mas cu te 
ainda no sa ki direccion 
e lo tuma. 


Otro nobo cu tambe lo a 
bandona AVP, pero no 
a pronuncia nada ainda 
ta polis Candelaria. E 
tambe tabata number 


SH 

8 riba e lista di ultimo 
eleccion, pero al parecer 
eľa entrega retiro for di 
AVP, pero nunca el'a sali 
den publico pa declara 
esey. Nos ta spera cu 
Candelaria no keda 
keto, y e tambe haci su 
anuncio, sie ta brasa 
Benny si of no. 


Otro politico ta sintando 
casitgo na Kia y unda 
nan tin prohibicion pa 
10 aña pa no por eherce 
ningun cargo publico. 


Un partido totaloss y 
prinicalmente loke a 
frega nan, ta e brasa 
cu nan a duna na 
corupcion, ora te hasta 
despues di sentencia di 
huez cu a dicta Benny 
pa corupto, ainda nan 
a bay cas di partido pa 
celebra cu nan a horta 
pueblo. 


Den un solo conlucion: 
Un persona cu poco 
enseñansa, mester por 
compronde cu loke e 
partido ta hasiendo ta 
totalmente inacceptabel. 
Pesey mes su division 
y splitsing grandi ta na 
caminda. 


A Establese den nos 
clinica 


Antonieta Silberie 
Orthodontista 


Conhunto cu : 


Orthodontista: Ahmadu Sint Jago 


Hendrik Marsman 
Mike de l'Isle 


Sadira de l'Isle 
Katterine Arango 


Dentistanan: 


Ta ofrese tur cuido dental en general y avansa. 
Tambe beugel pa adulto/mucha y Invisalign 


Practice for Advanced Dentistry N.V. 
Bubali 11-M 
Tel: 5873096 /5873091 
Whatsapp: 5945206 

MINISTER ENDY CROES TA FELICITA TUR 
E COREDONAN CU PARTICIPA DEN E 31 


Ver ws 


Gillette 


Diabierna ultimo, tabatin 
e di 31 edicion di Ronde 
Van Aruba. Un magno 
evento deportivo cu 
rond di 700 coredo cu 
a participa y un total di 


206 ekipo di entre otro, 
single, duo y estafette. 


Minister di Deporte 
Endy Croes a duna un 
discurso, deseando tur e 
participantenan exito. Pa 


[YOU TO ALL OUR. , 
A 


exactamente8ordianochi, 
mandatario di Deporte 
a tira e “cannonshot” na 
Marinierskazerne pa duna 
inicio na e recorido di 72 


km rond di Aruba. 
Tabatin hopi ambiente 
banda di caminda, 


unda cu famia, colega 


EDICION DI RONDE VAN ARUBA 


y amistadnan di e 
coredonan a bay duna 
sosten y apoyo. Minister 
Endy Croes ta felicita Sr, 
Johan de Rover y su team 
di Marinierskazerne cu 
a organisa e gran evento 
deportivo aki. Tambe, 
na Cuerpo Policia, Cruz 
Cora y tur cu a contribui 


pa haci e careda aki 
exitoso. Ademas di esaki, 
e mandatario di Deporte 
ta aplaudi tur esnan cu a 
participa den Ronde van 
Aruba 2023. Masha pabien 
na tur e ganadonan! Cu 
disciplina, deseo, dedicion 
y determinacion ta logra. 

Minister Endy Croes: 


HUNTO CU COLEGA MINISTER 
ROCCO TJON LO INSTALA CAMARA DI 
SIGURIDAD NA E.P.B. Y S.P.O. 


Minister di Enseñansa y Deporte 
Endy Croes hunto cu colega 
Minister di Husticia y Asuntonan 
Social Rocco Tjon ta trahando 
den colaboracion pa atende 
cu problema di siguridad na e 
scolnan E.P.B. Oranjestad, E.P.B. 
San Nicolas, S.P.O. Santa Cruz y 
S.P.O. Brazil. Hunto a evalua con 
por tin un miho maneho riba 
e hobennan cu tin problema di 
comportacion y ta causa problema 
na scol. Tin un plataforma mas 
grandi cu ta trahando caba via 
Veiligheidshuis pa tin un solucion 
mas structural pa e alumnonan 
aki. 


Banda di esaki, Minister Endy 
Croes hunto cu Minister Rocco 
Tjon a traha un plan integral 
pa atende cu e asunto aki di 
inmediato. A desemboca un team 
cu ta atende cu e camaranan di 
siguridad pa haci un evaluacion 
na E.P.B. Oranjestad, E.P.B. San 
Nicolas, S.P.O. Santa Cruz y S.P.O. 
Brazil, unda e cuater (4) scolnan 
aki lo ta conecta riba un sistema 
di camara cu ta bou di vigilancia 
di Cuerpo Policial. Pues, ta bay 
tin un control severo na e scolnan 
aki, pa minimalisa violencia na 
scol. 


Tambe, Departamento di Asunto 
Social lo atende cu famia di e 
alumnonan cu ta causa problema 
na scol, pa asina trece trankilidad 
y mitiga violencia na scol. Pa 
finalisa, e proyecto ta den proceso 
y ta planifica pa dentro di dos (2) 
luna instala camara di siguridad 
na e scolnan aki. 

Dama turista herida, despues di dal cu su 


Tamarijn - Diasabra 
merdia polis y ambulance 
a bay pura direccion 
Bloemond pa Tamarijn, 
unda a Tourist a accidenta 
cu quadracer. 


Na yegada di polis, nan ta 
tuma note of a lady turista 
drumi ariba su barica na 
banda di caminda. No 
mucho leu a Chevrolet 
Spark cu daño dilanti 
partes. 


Paramediconan cu a yega 
na e sitio mesora a bay 
atende cu e dama, cu 
tawata boca abou y herida. 


Little little nan a bir'e ya 
pone ariba e brancard. 


Na e sitio nos a compronde 
cu e dama Turista Ariba 
e quadracer a kita bay 
na su man robes y dal 
contra un Chevrolet Spark 
estaciona. 


Y dama lo tawata den un 
grupo chikito conociendo 
e Isla. 


Polis di trafico a present 
and despues di algun rato 
ambulance a sali direccion 
Hospitaal cu e Turista. 


Cambia perspectiva 
tocante obesidad: 
Sa bo number y midi 


SUI Da 

MINISTER ENDY CROES TA ATENDE SISSTEM 


MURS 


SYMPOSIUM NA UNIVERSIDAD DI ARUBA 


AS 

Diaranson ultimo, 
Minister Endy Croes 
hunto cu Minister 
Geoffrey Wever a atende 
SISSTEM Symposium 
na Universidad di Aruba. 
Minister Endy Croes 
a duna un discurso, 
expresando su alegria 


pa celebra otro logro, 
resultado di un bunita 


colaboracion cu a 
inicia algun aña atras 
entre Union Europeo, 


Universidad di Aruba y 
Universidad di Leuven, 
cu a establece “Faculty 
for Sustainable Island 
Solutions through Science, 
Technology, Engineering 
and Mathematics”. 


Minister Endy Croes a 


expresa cu ta yeme di 
alegria di mira con leu 
e colaboracion aki a 
hiba nos den un tempo 
corto y ta orguyoso di 
Universidad di Aruba cu 
a percura pa promociona 


practica sostenibel y 
consciencia ambiental na 
Aruba. 

Un tremendo simposio, 
unda a reuni investigado 
di diferente universidad 
hunto, buscando solucion 
pa islanan chikito den 


Caribe. Minister Endy 
Croes ta desea tur 
participante hopi exito 


y cu ohala cu por extrae 
un bon resultado di e 
simposio pa bienestar di 
Aruba y e otro islanan den 
Caribe. 

Algun dia pasa Mike 
Eman a sali papia di e 
pensioen di nos bieunan. 
Mike Eman a denuncia e 
situacion di nos grandinan 
y cu lo mester a subi e 
pensioen urgentemente. 
Ainda pueblo por corda 
con den e dianan cu a 
pasa Mike Eman a papia 
di pobresa, e mesun 
draaiboek di semper, y ora 
cu finalmente el a haya e 
reunion publico pa trata 
esaki, ela sali cana bay 6'or 
di atardi caba, pa bay su 
condominium na Marisol 
Building y sosega curpa. 
Segun Dowers y Eman ta 
un entiero nan a bay. E 
reunion a caba 12:30am, 
for di ki dia un entiero ta 
mas di 7 ora largo? Nan 
no por a bay entiero bin 
bek e reunion publico di 
pobresa? Asina nos ta wak 
cuanto importancia Mike 
Eman y su Old Boys a 
duna reunion di pobresa. 


Mike Eman a caba cu 
pensionadonan den su 
gobernacion di 2009-2017 
1. Mike Eman a haci 
tur pensionado perde nan 
bashi premie, gelijkbedrag 
y tambe back to school 
premie. Haciendo esaki 
Mike Eman a kita miles 
di florin pa aña for di 
pensionadonan cu awor 
segun Mike Eman ta 
bibando den pobresa! Ta 
kende a kita miles di florin 
aki for di nan entrada? 
Ta kende a kita pan for 
di mesa y a haci cu nan a 
perde cientos di florin pa 
luna? 

2, Middelloon 
regelingamataeopbouwdi 
pensioen drasticamente, 
y pensionadonan a bay 
atras cu mas cu 1000 
florin pa luna. Unda antes 
pensionadonan tabata 


Parlamentario Marco Berlis (MEP) 


Mike Eman: E destructor di e 
pensionadonan 


haya 70% di nan ultimo 
salario, Mike Eman a 
calcula un promedio di 
nan salario durante nan 
carera y duna nan 70% 


riba esey, masacrando 
pensionadonan 
sin misericordia. 


Pensionadonan a wordo 
masacra duramente bao 
maneho di Mike Eman, cu 
awor kier hunga e “heroe 
comun!” 

Se Mike Eman a 
subi edad di pensioen 
di 60 pa 65 aña, asina 
kitando un biaha mas 5 
aña di pensioen for di nos 
grandinan y ta forsanan 
traha den nan biehes sin 
misericordia. Ademas, 
si nos conta 5 aña di 
pensioen mes cu nos 
grandinan a perde na mil 
florin, Mike Eman a kita 
mas di 60mil florin for di 
nan! Acaso Mike Eman ta 
kere cu pensionadonan lo 
lubida su traicion? 


Sin pensa dos biaha Mike 
Eman a traiciona nos 
pensionadonan cu yen 
pretexto y awetinecurashi 
di papia di “e bon comun?” 
Ora cu Mike Eman e 
kita miles florin di bashi 
premie, gelijkbedrag, 
back to school premie, 
suta nos grandinan cu 
un middelloon inhusto y 
asina destrui nan entrada, 
masacrando nan bienestar 
grandemente, awo ainda 
bo tin e cuero di cara di 
bisa cu bo ta bay “redobla” 
nan pensioen? E unico 
cos cu Mike Eman tabata 
bon den dje ta pa “redobla 
nos debe” nacional unda 
el a hipoteca nos pais na 
casi 90% di nos GDP. Nos 
pensionadonan a haya un 
“masacre comun” di Mike 
Eman y a causa e desgracia 
di nos grandinan den 


tempo di bonansa. 


Mike a mata e ciudadano 
cu AOV individualisering 
Mike Eman a kita e 
ley den cual un pareha 
tabata paga belasting, 
pero solamente esun cu 
tabata gana mas tabata 
paga y e otro tabata haya 
su belasting bek. Si por 
ehempel e pareha tabata 
paga 6000fl y 4000fl na 
belasting por ehempel, cu 
e areglo bieu nan tabata 
haya e 4000fl bek. Cu 
AOV  individualisering 
Mike Eman a kita esaki 
y e mesun pareha aki 
awor mester paga e 10mil 
florin completo sin haya 
nada bek. Asina Mike 
Eman a caba cu e clase 
medio, sin cu tabata tin 
un pandemia, sin un 
crisis economico global, 
sin un guera na Ukraina, 
y sin petroleo halto! Ta 
Mike Eman mes ta e 
pandemia, ta e a destrui 
esnan vulnerabel y nos 


pensionadonan. Awe Mike 
Eman kier hunga e heroe 
y kier gaña cu e lo redobla 
pensioen. Bo lo redobla 
e pensioen mescos cu bo 
a kita e BBO Mike? Gaña 
pueblo, manipula nos 
bieunan, ta loke bo famoso 
“bon comun” ta siña bo 
hendenan? Mike Eman a 
suta nos pensionadonan 
cu medida y a corta nan 
entrada y beneficionan 
completamente y awo 
e ta preocupa cu nan 
pobresa? Sr.Mike Eman, 
pueblo hamas lo lubida 


bo traicion y e realidad 
cu nan mester a biba bao 
di bo gobernacion! Nunca 
mas AVP y mucho menos 
Mike Eman! 


Si pueblo desea mas 
informacion di e articulo 
aki, contact mi na tel: 
528-4639 of email mi 
na: marco.berlis@ 
parlamento.aw / Bo 
parlamentario y sirbidor 
di pueblo na bo ordo 
semper! 

Riba 24 di april ultimo, sr. Eman 
di fraccion di AVP a pidi un 
reunion publico pa discuti e tema 
di “Impacto di poder di compra 
debi na e aumento dramatico 
di costo di bida”. Tur persona 
cu a sigui e reunion publico 
maratonico aki, por a nota cu e 
persona cu a pidi e reunion mes, 
esta Mike Eman, a bandona sala 
di Parlamento despues di un ora 
y mey cu e reunion ta andando y 
pa 60r di atardi Mike a cana bay 
su penthouse. E reunion aki a 
termina 120r y mey di anochi. 


Prome cu nos cuminsa papia di 
probresa di pueblo, ta bon pa nos 
para keto na e pobresa POLITICO 
cu nos ta den. Un di e formanan 
cu pobresa politico ta biba bou 
di nos hendenan, ta e momento 
cu nos por a wak con AVP ta 
celebra corupcion na grandi. 
Poniendo un ‘fiesta’ dilanti cas di 
partido y bisando den tur medio 
di comunicacion cu e veredicto di 
Caso Avestrus no ta nifica nada 
pa e politica y economia di Aruba. 
Asina AVP ta sigui manipula nan 
votadornan cu nada no a pasa. 


E di dos forma di pobresa 
POLITICO cu ta aparece den e 
mesun partido politico aki, ta 
ora un politico prominente, esun 
cu a lidera e fraccion di AVP 
tur e afianan cu Mike Eman a 
dicidi di no bin traha, esun cu a 
wordo desilusiona, decepciona, 
humilia y defama den su mesun 
partido te ainda ta den un limbo 
pa si keda cu the old boys of bira 
independiente tambe. 


E di tres forma di pobresa 
POLITICO ta ora durante e 
reunion publico ariba menciona, 
un colega di fraccion di MAS ta 
bisa cu tin ‘lack of integrity, lack 
of honesty, lack of hard work. 
Awor e pregunta ta; si fraccion 
di MAS tin ‘integrity y honesty’, 
dicon e lider di MAS no a sali afo 
durante e ultimo 3 añanan y bisa 
cu e tabata un sospechoso den 
e Caso Kuwkisa y Caso Ibis? Y 
dicon niun dia fraccion di MAS 
no a vocifera nan opinion riba 
e veredicto di Caso Avestrus y 
Caso Ibis? Acaso pasobra lider 


Parlamentario Ricky Hoek (MEP): 
Pobresa politico a hisa nos costo di bida 


di fraccion di MAS tabata un 
integrante di partido AVP y sa 
tur e maniobranan cu nan a haci 
durante di nan gobernacion? E ta 
sostene e coalicion di oposicion di 
AVP ainda? 


The old boys ora tabata tin e 
oportunidad pa mitiga pobresa, 
conscientemente nan a mitiga nan 
mesun pobresa pero no esun di 
pueblo. Durante un gobernacion 
di ocho aña cu tur e medionan y 
reservanan financiero cu tabata 
nananalcancenannoatrahaniun 
cas social, no a traha ningun scol, 
nan no a traha riba drop outs bou 
di nos hobennan, nan a perhudica 
nos pensionadonan kitando bashi 
premie, gelijkbedrag, back to 
school premie for di nan, a caba di 
mata caya grandi cu un inversion 
di un tram cu te awe ta gasto so 
e tawata tin pa pais Aruba, un 
caya grandi cu no ta accesibel pa 
hendenan cu limitacion, y a traha 
un green corridor cu placa presta 
y a cuminsa paga esaki na 2018 y 
lo sigui paga e pa e siguiente 22 
añanan. Anto net sr. Eman kier 
bisa cu e no sa kico ta e rais di e 
impacto di poder di compra debi 
na e aumento dramatico di costo 
di bida? 


E pobresa POLITICO por keda 
soluciona ora cu ta yama reunion 
y keda sinta den sala manera un 
hende responsabel y no manera 
un persona cobarde cu no por 
wak su propio desaster financiero 
cu el a haci. Awor lider di fraccion 
di AVP tin 2 aña cu e no ta fungi 
como lider di fraccion, pasobra 


esey a keda confirma door di su 
lider di fraccion suplente, sra. 
Gerlien Croes. 


Nos por conclui cu e pobresa 
berdadero di nos pais ta den e 
politica cu ta gaña, bruha tera, 
crea discordia, e politica cu ta 
pone beneficio propio prome cu 
beneficio di un pueblo! 


Pa abona na 


Yama 


of manda nos un 
e-mail na 
solodipueblo@gmail.com 


A 
n 
; 
; 585 9500 
7 
7 
; 

REFLECCION 


E SACRAMENTO DI BAUTISMO 
MESTER TA NA BABY 


E bautismo ta e fundamento di tur e bida 
Cristian, e ta e porta pa e bida den Spirito 
Santo y entrada pa e otro Sacramentonan. 
Bijbel Echonan 2: 38 y 39; “Pedro a contesta: 
Combertiylaga cada un di bosoricibi bautismo 
den nomber di Hesu-Cristo pa pordon di 
boso pikanan. Y Dios lo duna boso E Spirito 
Santo, pasobra e promesa ta pa bosonan y pa 
boso yiunan y pa tur e hendenan cu Senjor ta 
yama.” E palabra comberti pa pordon di boso 
pikanan, esaki ta pa e hudiunan y tur hende 
cu no a ricibi e bautismo di Hesus. Hendenan 
y hudiunan nan mester kere den Cristo-Hesus 
y nan mester confesa nan pikanan, pa despues 
nan por ricibi e bautismo. 


Pero e bautismo di Cristo-Hesus tambe 
ta pa e yiunan, yiunan tambe ta inclui e 
babynan recien naci, pa nan tambe por ricibi 
e promesanan di bira tempel di Spirito Santo 
y pa nan bira yiunan di Dios Tata y heredero 
di e Gloria Eterna. Bijbel Echonan 16: 29 
-32; “E wardador di preso a pidi lus, el a 
core bay paden y a cay temblando na pia di 
Pablo y Silas. Despues e'l a hibanan pafor y a 
bisa: Shonnan kiko mi tin di haci pa mi haya 
salbacion? Nan a contesta: Kere den Senjor 
Hesus y tanto abo como bo hendenan di cas 


lo ta salba. Despues nan a predica e palabra di 
Senjor na e wardador di preso y tur hende cu 
tabata tin den su cas. 


E mes ora di anochi ey, ell a bay cu nan y a 
laba nan heridanan. Despues e wardador 
di preso y tur su famia den cas a ricibi 
bautismo.” Despues cu e wardador di preso y 
su famia a scucha e palabra di Senjor y nan 
a kere den Cristo Hesus, nan tur incluyendo 
yiunan y babynan a ricibi e bautismo, pasobra 
famia ta yiunan y babynan. Bijbel Mateo 
28: 18 -20; “Hesus a yega cerca y a bisanan: 
Na Mi ta duna tur poder den Cielo y na tera. 
Bay pues y haci tur pueblo bira Mi discipel y 
bautisa nan den Nomber di Tata y di Yiu y di 
Spirito Santo y sinjanan warda tur loke Mi a 
manda boso. Mira, Mi ta cu bosonan tur dia 
te na cabamento di mundo.” Akinan Hesus 
a manda Su Apostelnan pa bay predica, pa 
tur pueblonan di mundo kere y bira discipel 
di Hesus. Pero e palabra di sinja hendenan y 
di warda e palabranan di Dios, esaki ta pa e 
mayornan, tatanan y mamanan cu nan mester 
sinja nan yiunan y nan babynan ora cu nan 
crece, di warda e Palabranan di Dios. Pesey, 
akinan Hesus ta pone e Bautismo prome pa 
e babynan y despues e ensenyansanan cu 


LIBREMENTE S 


Cu introduccion di e ley aki DVG y Gobierno ta trata 
na reduci e risico pa malesanan cronico cu es cu ta 


huma por 


desaroya, como tambe proteha e 'sec- 


ond-hand smoker’ y preveni e hoben di cuminsa 


MUITO na UTI EUA TONO 


e tatanan y e mamanan mester duna nan 
yiunan y nan babynan ora cu nan crece. Bijbel 
Huan 3: 5 y 6; “Hesus a responde: Enberdad, 
enberdad Mi ta bisa bo: Si un hende no nace 
di awa y spirito, e no por drenta den Reino di 
Dios. Loke a nace di carni, ta carni y loke a 
nace di Spirito, ta Spirito.” Akinan Hesus ta 
bisa bon cla, si un hende of un baby no a ricibi 
bautismo pa medio di awa y Spirito Santo cu 
ta e Sacramento di Bautismo, e no por drenta 
den e Reino di Dios. 


Pasobra, si un hende of un baby no a bautisa, 
e ta keda alma y curpa so, pero si un hende of 
un baby ta bautisa, anto e Spirito Santo ta bin 
biba den dje, e ta bira tempel di Spirito Santo, 
e ta bira yiu di Dios Tata, su bida eterna a 
cuminsa, e ta bira miembro di e pueblo nobo 
di Israel di Dios Tata, e ta bira miembro di 
Cristo Hesus Su unico Iglesia Universal y e 
hende of e baby ta bira heredero di e Gloria 
eterna di Dios Tata. Den e Evangelionan aki, 
Pablo, Silas y e otro Apostelnan (ta prome 
Obisponan). Pedro (ta prome Obispo y Papa). 


Un mensahero di Dios. 

Partido MEP: 


FRANKLIN HOEVERTSZ TIN 100 MIYON 


MOTIBO PA TA ENVIDIOSO 


El a organisa cantidad di conferencia, sin logra nada. Gobierno actual 


ta organisa 1 conferencia y logra un fondo di 100 miyon euro 


Partido MEP a tuma nota di 
critica pisa di ex director di 
Utilities Franklyn Hoevertsz, 
den direccion di Prome Minister 
Evelyn Wever-Croes, y Minister 
Glenbert Croes. 

Den un atake hopi infantil, sr. 
Hoevertsz a cuestiona e prome 
conferencia di clima y energia. 
Hoeverts a trece diferente 
argumento padilanti, djis pa 
kibra e exito di e conferencia. 


Entre otro a cuestiona cu e 
conferencia no tabata habri pa 
tur hende, siendo cu esey ta 
algo usual ora bo ta organisa 
un conferencia ministerial. 
Un conferencia riba nivel di 
ministernan tin su protocol, y 
Hulanda ta hopi estricto den 
esaki. Asina mes Gobierno di 
Aruba a incorpora segmentonan 
cu a invita studiantenan di EPI, 
y otro stakeholders. Tambe a 
transmiti e ultimo dia live”. 


Partido MEP no ta bay den 
detayes di tur e criticanan, 
pasobra por nota cu nan ta basa 
riba envidia. Y ta comprendible, 
pasobra sr. Hoevertsz a organisa 
un cantidad di conferencia - por 
cierto sin invita comunidad di 
Aruba mes -, mas ainda, sin logra 
nada. Puro promesanan falso cu 
a costa pueblo di Aruba miyones 
di florin. 


Di otro banda, e Gobierno 
actual, Gabinete Wever-Croes, ta 
organisa 1 conferencia y logra un 
fondo di 100 miyon euro. E fondo 
aki ta destina pa alivia e peso 
di ciudadanonan di pais Aruba, 
y lo bay completamente na e 
ciudadanonan di Aruba, Corsou y 
Sint Maarten. 

Ta logico cu sr. Hoevertsz tin 
pues 100 miyon motibo pa ta 
envidioso, pasobra e no a logra ni 
1 florin! 


Mester bisa si cu sr. Hoevertsz 
tin hopi curashi si, despues 
di a wordo retira di Utilities, 
despues di no por a maneha e 
compania estatal cu no por a 
duna dividendo na gobierno, pa 
sali padilanti y critica e prome y 
unico conferencia cu realmente 
ta trece beneficio pa pueblo di 
Aruba. 

“Penado NO ta sufri pa largo” 
Skirbi pa drs. Melva Croes-Yanez 


Mi kier expresa na prome luga 
un elogio na dr. Jayburtt Dijkhoff 
pa comunica su conocemento 
na comunidad riba derechonan 
(y obligacion) como  pashent, 
dunando asina e grupo di (futuro) 
pashentnan y nan famia un ‘bos’ cu 
su buki y charlanan elocuente den 
cada bario. Desde 1994 Fundacion 
Alzheimer Aruba (F.A.A.) a y 
ainda ta enfoca riba abuso y 
discriminacion di e adulto mayor 
(tambe como  pashent);esta e 
fenomeno di “Edadismo”, tratando 
di duna e adulto mayor, su famia y 
cuidadornan un bos y sosten den e 
cuido di nan ser keri. 


Introduccion: Na 2011 a sali na cla 
cu AZV lo cuminsa corta riba cierto 
servicionan pa nos grandinan 
riba di 70 aña. Esaki tabata e 
punto cu a desemboca den un 
racha di articulo y entrevistanan 
(local y internacional) y asina 
sigi yuda conscientisa comunidad 
di e efectonan di ‘Edadismo riba 
bienestar psicologico di e adulto 
major y pashent, cu a lo largo 


por conduci na problemanan 
cognitivo, di salud mental 
(manera depresión, soledad, 


ansiedad, etc.), hasta na suicidio y 
morto prematuro. E temanan aki 
no a cay den bon tera cerca hopi 
profesional den cuido! Sigur no ora 
ta trata di abuso di nos grandinan 
den institutonan of na cas. 


Mester subraja cu e grupo di 
Adulto Mayor, por lo general, ta 
hustamente e grupo cu mas tin 
mester y ta haci uso di servicionan 
di atencion medico, cuido y 
‘Prevencion’(?) como asegurado. 
Ta un realidad tambe cu e grupo 
di adultonan mayor aki, tambe 
ta pensionado y ta e grupo cu ta 
forma un parti creciente den nos 
comunidad (segun estadística lo 
triplifica na anja 2050). Esaki 
tambe ta hustamente e grupo 
cu grandemente ta contribui 
na e seguro Nacional di AZV. 
Lastimamente ta hustamente e 
grupo aki tambe ta e grupo cu ta 
wordo discrimina pa motibo di 
edad (edadismo), tanto den cuido, 
como tambe den comunidad riba 
tereno laboral, socio-economico, 
financiero y psicosocial (tin 
biaha a proposito y tin biaha 


inconsciente). Maske e declaracion 
Universal di Derechonan Humano 
ta specifica cu tur adulto mayor tin 
mes derecho cu tur hende tambe 
derecho di protección y seguridad, 
ainda derecho di e adulto mayor, 
ta wordo neglisha, ignora, hasta 
viola. 


Esaki pa entreotro falta structural 


di maneho, di informacion 
adecua, falta di conocemento 
di derechonan humano, 


stereotiponan den comunidad y 
instancianan, etc. Experiencia ta 
mustra cu mayora biaha miedo ta 
causa cu e adulto mayor y pashent, 
no kier of no ta desea di papia 
mes tocante su circunstancia 
penoso cu e ta pasa aden cu un 
medico / profesional. Tambe e 
miedo aki por causa cu e adulto 
mayor aki no por comunica su 
situacion adecuadamente, debi na 
limitacion cognitivo of pa motivo 
di diferencia cultural y problema 
di idioma. E miedo cerca e adulto 
mayor, como pashent sa bay asina 
leu cu e lo enfatisa pa e profesional 
NO comparti su situacion di 
abuso, cu autoridad. E hecho 
aki ta obstaculisa un cambio di 
mentalidad y tambe pa e abusonan 
aki por stop. Pa e adulto mayor 
y pashent mes, como victima, 
esaki a lo largo por desemboca 
den condicionan cronico (físico, 
psicologico /mental). Punto di 
enfoke di F.A.A. tur tempo ta y 
lo keda pa nos grandinan y nan 
cuidadornan/familiarnan (tambe 
na cas) cuminsa y sigi cuestiona 
esun cu ta duna servicio 


(medico) dor haci pregunta ora cos 
no ta bay bon of ora e dunado di 
servicio (sea medico, profesional, 
etc.) neglisha (abusa) e adulto 
mayor y pashent, no kier duna 
e pashent su resultado y no ta 
respeta of falta respet pa (opinion) 
di e pashent of su cuidador. Sa 
pasa cu tin medico / profesional ta 
nenga cooperacion ora e pashent 
ta desea un segundo opinion riba 
su diagnosis (aki tin medico cu NO 
ta gusta esaki y por papia malo cu 
e pashent). Otro abuso cu ta casi 
normal, banda di edadismo, ta 
e fenomeno den mundo medico 
di no tene cuenta cu e idioma y 


cultura di e pashent y/of ta papia 
tocante e pashent cu esun cu ta 
compaña e pashent y no ta dirigi su 
mes conforme na e adulto mayor 
y su pashent. Otro fenomeno cu 
tambe a normalisa pero cu ta cay 
bou abuso, ta e desaroyo, unda 
ta skeiro cu normanan Hulandes 
y impone esakinan riba nos 
cultura Caribense, e cultura di 
e adulto mayor, tambe riba otro 
culturanan den comunidad; tin 
biaha hasta cu consecuencia fatal/ 
fastioso pa e adulto mayor como 
pashent. A bira ora pa comunidad 
cuminsa informa su mes y conose 
su derechonan sigur como adulto 
mayor y pashent. Ainda tin hopi 
pashent y adulto mayor cu ta di 
opinion cu tur cos cu e dokter/ 
profesional den cuido haci of 
bisa riba tereno di su salud ta e 
“veredicto final” pues no tin algo 
mas di bisa, tampoco puntra (sigur 
no den e 10 minuut cu dokter tin pa 
bo awendia).!!! Mi ta di opinión cu 
e Adulto mayor y pashent mester 
tuma su salud den su man y trata di 
laga miedo un banda. Tanten cu Bo 
estado cognitivo ta duna, Bo tin cu 
realisa cu ta abo ta doño di curpa y 
e dokter/ profesional tey pa yuda 
abo como su pashent y coopera 
cu Abo y contribui cu e parti di 
su expertisio / profesionalismo. 
E dokter/ profesional aki ta den 
servicio di Abo como Adulto mayor 
y pashent y no alreves!!! Mester 
realisa cu e medico tin e trabou ey 
danki cu Abo ta pagele via di bo 
seguro (AZV). Y e mester tey pa 
bo y duna bo e servicio necesario 
como su pashent. Por ultimo 


mediconan/ profesionalnan tambe 
ta hende y tambe por comete 
infracionnan y of errornan. Djis 
pasobra e tin un of mas titulo of 
cu a studia na un universidad 
eloquente den exterior, No ta haci 
un medico omnipotente ni dunele 
poder di abusa di Bo! E charlanan 
di Sr. dr. Jayburtt Dijkhoff ta 
priminti di lo trata topiconan 
alcaso y necesario pa comunidad; 
manera: Derecho di privacidad, 
derecho di acceso na informacion, 
derecho y obligacion di pashent, 
responsabilidad medico, derecho 
di entrega un keho na instancia 
y profesionalnan den cuido di 
adulto mayor (inclusivo AZV), y 
derecho di representacion legal. 
Iniciativanan manera esun di dr. 
Jayburtt Dijkhoff aki ta aumenta 
conocimento y actitudnan positivo 
riba derechonan di pashent 
bou nos poblacion. Esaki na su 
turno por mehora e forma con 
hende lo buska ayudo y busca su 
derechonan. 


E charlanan aki y e conocimento 
di su derechonan sigur lo tin 
tambe un efecto positivo serca e 
adulto mayor y pashent, cu awe 
ainda lo tin miedo pa revela su 
preocupacion tocante entreotro 
violación di su derechonan como 
adulto mayor y pashent. 


En corto lo duna e adulto mayor 
y pashent un “bos” y asina alivia 
of pone un fin na su sufrimento! 
Di parti di directiva di Fundacion 
Alzheimer Aruba (F.A.A.), 
Neuropsychological Ambulatory 
Aruba (N.A.A.) y mi persona ta 
desea dr. Dijkhoff pabien cu su 
iniciativa unico pa pais Aruba 
y pa yuda conscientisa nos 
comunidad (na Papiamento)! 
Sperando tambe cu un dia tur nos 
leynan lo ta disponibel, (banda di 
Hulandes), tambe den Papiamento 
pa asina tur ciudadano por 
conoce, comprende y  eherce 
su derechonan y obligacionan 
optimalmente. Ta un orguyo di 
mira con un Arubiano den persona 
di dr. Jayburtt Dijkhoff ta marca 
historia riba e terenonan huridico, 
atencion medico y cuido na Aruba. 
Pabien dr. Jayburtt Dijkhoff pa e 
logro grandi aki! 


